આ અંગે જાણવા મળતી માહિતી અનુસાર અમદાવાદ શહેરના વિવિધ ધાર્મિક આયોજનો અને વરઘોડાઓમાં મહિલા કુંટુબીજનો સાથે જતી રહેતી હતી અને અન્ય મહિલાઓના ઘરેણાઓની ચોરી કરતી હતી. લક્ષ્મીબેન દાતણિયા નામની આ મહિલાની ઠક્કરબાપાનગર બસ સ્ટેન્ડ પાસેથી ક્રાઇમ બ્રાન્ચ દ્વારા ધરપકડ કરવામાં આવી છે. ધરપકડ બાદ પૂછપરછ દરમિયાન લક્ષ્મીબેન પાસેથી પોલીસને જાણવા મળ્યા અનુસાર, તેઓ સમાચારપત્રો વાંચીને ધાર્મિક પ્રસંગો અંગેન માહિતી એકઠી કરી લેતા હતા અને બાદમાં કુંટુબીજનો સાથે તેમાં ઘુસી જતા હતા. જ્યાં ધક્કામુક્કી કરીને તેઓ મહિલાના ગળામાંથી સોનાના ચેઇન અને ઘરેણાની ચોરી કરી લેતા હતા.